Diari Oficial de la Generalitat Valenciana


Sumari del DOGV 6083, del 20-08-2009 (2009/9479)

Judici verbal de desnonament per falta de pagament 000147/2009. Notificació de la sentència a Andrea del Rosario Fantuzzi.
--------------------------------------------------------------------------------------------------------------------------

### Dades del document

Número de DOGV
:   6083

Data del DOGV
:   20-08-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/9479


Data del document
:   20-07-2009

Organisme emissor
:   Jutjat de Primera Instància Número 23 de València

Tipus de document
:   Edicte

Judici verbal de desnonament per falta de pagament 000147/2009. Notificació de la sentència a Andrea del Rosario Fantuzzi. [2009/9479]  
Judici verbal (desnonament per falta de pagament) 000147/2009  
Part demandant: José Luis Cardona López.  
Part demandada: Andrea del Rosario Fantuzzi.  
En el judici de referència s'ha dictat sentència, l'encapçalament i dispositiva del qual literalment és com segueix:  
Sentència número 146/09  
València, 20 de juliol de 2009  
Desamparados Almenar Belenguer, magistrada jutgessa del Jutjat de Primera Instància número 23 dels de València, he vist les actuacions de judici verbal civil seguides amb el número 147/09, a instàncies de José Luis Cardona López, representat pel procurador Juan Francisco Fernández Reina i assistit pel lletrat Jorge Juan Artal Zafón, contra Andrea del Rosario Fantuzzi, declarada en rebel·lia; on s'exercita acció de resolució de contracte d'arrendament de local de negoci per falta de pagament de la renda, més reclamació de rendes degudes.  
Dispositiva  
Estime la demanda deduïda per José Luís Cardona López, representat pel procurador Juan Francisco Fernández Reina, contra Andrea del Rosario Fantuzzi, declarada en rebel·lia, i condemne la demandada a pagar a l'actor la suma de vint-i-un mil cent cinquanta-huit euros (21.158 euros), per les rendes i despeses meritades fins a juliol de 2009 inclusivament, més els interessos de l'article 576 LKY 1230, més les rendes i despeses que es meriten des del mes d'agost de 2009 inclusivament fins que per la part actora es recupere la possessió del local; i declare resolt per falta de pagament de la renda el contracte d'arrendament subscrit per les parts l'1 de juny de 2006 i, en conseqüència, declare que pertoca el desnonament del local propietat del demandant i siti a València, avinguda de Pius XII, número 2, Centro Comercial Nuevo Centro, Galería Comercial Campos Elíseos, Local 12-5 (F), i s'adverteix a la demandada que haurà de deixar-lo lliure dins el termini legal, amb l'advertència de ser-ne llançada a costa seua. S'imposen a la demandada les costes del procediment.  
Contra esta sentència, que no és ferma, pot interposar-se un recurs d'apel·lació per a davant de l'Audiència Provincial, que haurà de preparar-se davant d'este Jutjat en el termini de cinc dies hàbils comptadors des de la seua notificació, en els termes de l'article 457 de la HNX 1444.  
Informeu l'arrendatària que, de conformitat amb l'article 449.1 DAI 6489, no se li admetrà el recurs si quan el prepara no manifesta, i acredita per escrit, que ha pagat les rendes vençudes i les que d'acord amb el contracte haja de pagar per endavant.  
Feu saber igualment a l'arrendatària que, en el cas que no desallotge voluntàriament l'immoble arrendat, una vegada que la sentència siga ferma i que la part demandant haja presentat demanda executiva, es procedirà al llançament, fixant-se amb este fi el dia 21 de setembre de 2009 a les 10.00 hores.  
Esta és la meua sentència, que jutge en primera instància, que pronuncie, mane i firme.  
Atés que es desconeix l'actual domicili o residència de la part demandada, Andrea del Rosario Fantuzzi, per provisió dictada i de conformitat amb el que disposen els articles 497.2, 156.4 i 164 de la Llei 1/2000, d'Enjudiciament Civil, s'ha acordat publicar este edicte al tauler d'anuncis del Jutjat i en el Diari Oficial de la Comunitat Valenciana per a portar a terme la diligència de notificació de sentència.  
València, 20 de juliol de 2009.- El secretari: Alberto Martínez de Santos.